‘Polisie sal nie onwettige oproer by myne duld nie’ – praag.co.za — 20 jaar jonk!
Verskeie gewelddadige betogings het vanjaar by myne op Burgersfort, Thabazimbi en Phalaborwa uitgebreek. Die minister sê die betogings behoort binne die raamwerk van die wet te geskied.
Hy sê hulle is daarvan bewus dat daar altyd mense sal wees wat gemeenskappe om die verkeerde redes opsweep en deur middel van dié forum sal die polisie seker maak dat hulle saamwerk om sulke wetteloosheid te keer.
Mthethwa sê gewelddadige openbare betogings vermors polisiehulpbronne wat eerder gebruik behoort te word om geweldsmisdade te bekamp.
Lede van die vakbond, AMCU, het weer by Anglo American Platinum vir werk aangemeld. AMCU het Donderdag amptelik aangekondig dat die staking wat op 27 September begin het, verby is.
Die president van AMCU, Joseph Mathunjwa sê hy sal later volledig terugvoer gee oor waarom die arbeidsoptrede opgeskort is.
Die vakbond het geëis dat die aflegging van meer as 3 300 werkers gestaak word. Die bestuur van Amplats het in hul verduideliking gesê hy sal sowat 1 250 werkers vir die volgende ses maande behou om met herwinningsoperasies in Rustenburg te help.
Die res het vrywillige skeidingspakette aanvaar. Amplats het tydens die staking sowat 44 000 onse platinum verloor. – RSG
Skrywer Karin RoodtGepubliseer op 11 Oktober 2013 Kategorieë Nuus, Suider-AfrikaSleutelwoord anargie en wetteloosheid, minister van polisie, Nathi Mthethwa
Vorige Vorige artikel: Oproermakers by Tshepisong versper paaie
Volgende Volgende artikel: AgriSA gaan help met bevolkingsregistrasie op plase